L-Agenda Bookshop lokali – issa onlajn! L-Agenda Bookshop, wieħed mill-ħwienet ewlenin tal-kotba f'Malta, għadu kif vara www.agendabookshop.com għall-użu u l-gost tal-qarrejja regolari, u ta' dawk kollha li jħobbu l-kotba. Bi prezzijiet li faċilment jitqabblu ma' (u saħansitra jegħlbu) ħwienet tal-kotba onlajn barranin li huma ġganti bħall-Book Depository u Amazon, agendabookshop.com joffri esperjenza ta' xiri għall-gost tal-klijent. Waqt li diġà hija disponibbli għażla kbira ta' kotba bil-Malti u bl-Ingliż (inklużi l-aktar kotba mibjugħa bħalissa), eluf ta' kotba oħra qed jiġu miżjuda kuljum …bil-għan aħħari li fil-ġimgħat u x-xhur li ġejjin ikunu offruti aktar minn 4 miljun titlu. Din il-pjattaforma ġdida tax-xiri mhux biss tippermetti li l-klijenti jinqdew bi prezzijiet mill-aktar kompetittivi meta jixtru l-kotba, iżda wkoll li jkunu jistgħu jixtru mill-kumdità ta' darhom. Il-kotba jitwasslu fir-residenza tal-klijent bla ħlas (inkluż f'Għawdex!) meta l-ordni tkun ta' aktar minn €10. Il-klijent jista' wkoll jagħżel li jiġbor l-ordni tiegħu minn kwalunkwe ħanut tal-Agenda. Jekk il-kotba jkunu disponibbli jitwasslu fi żmien 2-4 ijiem tax-xogħol. Fuq kollox, qed jiġi offrut skont ta' 10% lil kull min jirreġistra fil-lista postali tal- agendabooksop.com . Issa bdew jiġu offruti wkoll vawċers elettroniċi. Dawn saru popolari ħafna minħabba s-sitwazzjoni attwali tal-Covid-19 u l-fatt li dawn huma kompletament elettroniċi u allura ma jsir l-ebda kuntatt fiżiku ma' persuni oħra. Hemm ukoll l-għażla li l-kotba jiġu mgewżra apposta għal dik il-persuna speċjali! "Din il-websajt il-ġdida fetħet orizzonti ġodda għall-kumpanija tagħna. Aħna qed nagħmlu l-almu kollu tagħna biex noffru lill-klijenti l-aktar prezzijiet kompetittivi – u mwassla fi djarhom mill-aktar fis possibbli. Aħna tassew nemmnu fil-motto Shop & Support Local f'dawn iż-żminijiet diffiċli. Dan kollu jgħin biex nissalvagwardjaw l-impjiegi u nżommu l-kummerċ lokali għaddej." – Hekk qal Liam Bondin, Marketing Manager tal- Agenda Bookshop . Għal aktar informazzjoni, idħol fis-sit www.agendabookshop.com